b'\n_START_ARTICLE_\nHimalaya\n_START_SECTION_\nFormare\n_START_PARAGRAPH_\nSunt mun\xc8\x9bi tineri, forma\xc8\x9bi \xc3\xaen orogeneza alpin\xc4\x83. Versan\xc8\x9bii sudici sunt alc\xc4\x83tui\xc8\x9bi din conglomerate \xc8\x99i gresii, iar cei nordici din gnaisuri, granituri, \xc8\x99isturi cristaline \xc8\x99i filite._NEWLINE_ Mun\xc8\x9bii cei mai \xc3\xaenal\xc8\x9bi din lume cu v\xc3\xa2rful Everest au luat na\xc8\x99tere prin ciocnirea pl\xc4\x83cii tectonice indiene cu placa asiatic\xc4\x83 a podi\xc8\x99ului Tibet, fiind mun\xc8\x9bi de \xc3\xaencre\xc8\x9bire \xc8\x99i prin suprafa\xc8\x9ba \xc8\x99i \xc3\xaen\xc4\x83l\xc8\x9bimea lor mare, fiind acoperi\xc8\x9bi tot timpul anului cu z\xc4\x83pad\xc4\x83, aceast\xc4\x83 zon\xc4\x83 rece, \xc3\xaen contrast cu aerul cald de pe coasta Pacificului contribuie la formarea musonului.\n_START_SECTION_\nDescriere\n_START_PARAGRAPH_\nMun\xc8\x9bii Himalaya sunt mun\xc8\x9bii cei mai tineri de pe glob, \xc3\xaen acela\xc8\x99i timp \xc8\x99i cei mai \xc3\xaenal\xc8\x9bi. Formarea acestor mun\xc8\x9bi a fost \xc3\xaen perioada ter\xc8\x9biar\xc4\x83 \xc3\xaen urm\xc4\x83 cu milioane de ani (de aceea\xc8\x99i v\xc3\xa2rst\xc4\x83 cu Anzii Cordilieri \xc8\x99i Mun\xc8\x9bii St\xc3\xa2nco\xc8\x99i) prin ciocnirea pl\xc4\x83cilor continentale. S-a constatat c\xc4\x83 \xc8\x99i-n zilele noastre mun\xc8\x9bii se ridic\xc4\x83, cu toate c\xc4\x83 sufer\xc4\x83 o eroziune intens\xc4\x83._NEWLINE_Aici se \xc3\xaent\xc3\xa2lnesc mun\xc8\x9bi de peste 8000 m \xc3\xaen\xc4\x83l\xc8\x9bime ca Everest(8.848 m), K2 (8.611 m), Kangchenjunga (8.586 m), Makalu (8.462 m), Lhotse (8.516 m), Cho Oyu (8.201 m), Manaslu (8.156 m), Dhaulagiri (8.167 m), Nanga Parbat (8.125 m), Annapurna (8.091 m) sau Makalu. Dintre cei 14 mun\xc8\x9bi mai \xc3\xaenal\xc8\x9bi de pe glob, patru se g\xc4\x83sesc \xc3\xaen Mun\xc8\x9bii Karakorum, din Pakistan situat \xc3\xaen partea vestic\xc4\x83 a Himalayei de exemplu K2. Himalaya cuprinde trei trepte: \xc3\xaen sud Mun\xc8\x9bii (Colinele) Sivalik (900 \xe2\x80\x93 1200 m),\xc3\xaen partea central\xc4\x83, Himalaya Joas\xc4\x83 (3.500 - 4.500 m), iar \xc3\xaen Nord , lan\xc8\x9bul principal Himalaya \xc3\x8enalt\xc4\x83, cu piscuri ce dep\xc4\x83\xc8\x99esc 8.000 m. \xc3\x8en nord sunt v\xc4\x83i largi a r\xc3\xa2ului Tsangpo, mai aval \xc3\xaen sud denumit Brahmaputra cu afluen\xc8\x9bii situa\xc8\x9bi \xc3\xaen Transhimalaya._NEWLINE_Himalaya este partea muntoas\xc4\x83 de munte \xc8\x99i de podi\xc8\x99 care este regiunea de unde izvor\xc4\x83sc fluviile cele mai mari din sudul Asiei ca: Fluviul galben, ce curge p\xc3\xa2n\xc4\x83 \xc3\xaen apropierea Pekinului v\xc4\x83rs\xc3\xa2ndu-se \xc3\xaen Marea Chinei, Jangtse cu v\xc4\x83rsarea \xc3\xaen mare la Shanghai, Irrawaddy, ce curge prin Burma, Mekong, ce traverseaz\xc4\x83 Laos \xc8\x99i  Kambodscha p\xc3\xa2n\xc4\x83 \xc3\xaen regiunea ora\xc8\x99ului H\xe1\xbb\x93-Ch\xc3\xad-Minh din sudul Vietnamului. La fel fluviul Ind ce str\xc4\x83bate Pakistanul de la nord la sud, \xc8\x99i-n \xc3\xaen estul Pakistanului fluviul deja amintit Brahmaputra. Fluviile deja amintite curg aproape paralel. Gangele \xc3\xaens\xc4\x83 izvor\xc4\x83\xc8\x99te din Mun\xc8\x9bii Garhwal situa\xc8\x9bi la sud-vest de Himalaya._NEWLINE_Statele pe teritoriul c\xc4\x83rora se afl\xc4\x83 masivul sunt: Nepal \xc8\x99i Bhutan, care cuprind versan\xc8\x9bii de sud, apoi, la nordul lor, podi\xc8\x99ul Tibet din provincia chinez\xc4\x83 cu acela\xc8\x99i nume, \xc3\xaen fine India \xc8\x99i Pakistan, care cuprind por\xc8\x9biuni din partea sudic\xc4\x83, respectiv sud-vestic\xc4\x83.'